user
Apakah proses penggubalan undang-undang di Parlimen Malaysia?


assistant
Kedua-dua Majlis Parlimen memainkan peranan penting dalam proses perundangan. Parlimen membuat undang-undang mengikut peraturan tertentu yang telah ditetapkan dalam  Bab 5 Acara Perundangan Perlembagaan Persekutuan. Undang-undang dibuat melalui beberapa peringkat tertentu. Jika seseorang Menteri bercadang hendak membentangkan rang undang-undang di Parlimen maka beliau hendaklah merangka dasar-dasar yang berkaitan dengan rang undang-undang tersebut dan kemudian mengadakan perundingan dengan Jabatan Peguam Negara, Perbendaharaan dan Jabatan-jabatan Kerajaan yang berkaitan. Jabatan Peguam Negara bertanggungjawab menyediakan draf rang undang-undang tersebut. Apabila draf rang undang-undang diluluskan oleh Jemaah Menteri maka ia akan dibentangkan oleh Menteri berkenaan di dalam kedua-dua Majlis Parlimen. Rang undang-undang tersebut akan melalui empat peringkat sebelum ia diluluskan iaitu Bacaan Kali Pertama, Bacaan Kali Kedua, Peringkat Jawatankuasa dan Bacaan Kali Ketiga. Kebanyakkan undang – undang hanya memerlukan sokongan majority mudah untuk diluluskan.Namun , dalam beberapa keadaan, majority dua pertiga adalah diperlukan seperti dalam hal – hal berkaitan meminda perlembagaan.Setelah diluluskan oleh Dewan Rakyat rang undang – undang itu kemudiannya dihantar ke Dewan Negara dan tiga bacaan yang diterangkan  sebelum ini akan dilakukan sekali lagi.

1. Bacaan kali pertama:
Bacaan Kali Pertama adalah untuk memperkenalkan rang undang – undang tersebut. Di peringkat ini ,Menteri akan mengemukakan rang undang-undang yang berkenaan kepada semua ahli Dewan Rakyat. Setiausaha Dewan Rakyat akan membacakan tajuk ringkas rang undang-undang tersebut. Selepas itu, Menteri akan mengumumkan masa untuk Bacaan Kali Kedua dan Bacaan Kali Ketiga kepada ahli Dewan Rakyat.

2. Bacaan Kali Kedua:
Bacaan Kali Kedua adalah untuk dibincang dan dibahas oleh ahli – ahli yang berhormat. Peringkat ini merupakan yang sangat penting dalam proses membuat undang-undang. Diperingkat ini, rang undang-undang akan dibahaskan secara terperinci oleh ahli-ahli Dewan Rakyat. Perbahasan ini akan ditumpukan kepada aspek kebaikan ,keburukan, kesan dan pengaruh undang-undang berkenaan kepada rakyat dan negara. Menteri bertanggungjawab untuk menerangkan dan menjelaskan ke atas sebarang pertanyaan yang diajukan oleh Wakil-Wakil Rakyat mengenai rang undang-undang yang diperbahaskan. Suara majority 2/3 Dewan perlu untuk meluluskan rang undang-undang ini. Selepas peringkat ini, rang undang-undang berkenaan akan dibincang di Peringkat Jawatankuasa.

3. Peringkat Jawatankuasa:
Fasal-fasal yang terkandung dalam rang undang-undang akan disemak secara terperinci mengikut urutan dan susunannya oleh satu jawatankuasa.Dalam peringkat ini,jawatankuasa berkuasa untuk membuat pindaan ke atas rang undang-undang jika didapati rang undang-undang perlu dipinda.

4. Bacaan Kali Ketiga:
Rang undang-undang yang telah disemak oleh Jawatankuasa akan dibaca semula oleh Menteri yang berkenaan kepada ahli-ahli Dewan Rakyat untuk mendapatkan kelulusan Dewan tersebut. Rang undang-undang akan dibentangkan di Dewan Negara selepas ia diluluskan oleh Dewan Rakyat. Rang undang-undang ini kemudiannya akan dibahas oleh Dewan Negara. Rang undang-undang akan dibaca untuk kali pertama, kedua dan ketiga di Dewan Negara kemudian diluluskan. Rang undang-undang akan dipersembahkan ke bawah Duli Yang Maha Mulia Seri Paduka Baginda Yang di-Pertuan Agong selepas ia diluluskan oleh kedua-dua Majlis Parlimen untuk persetujuan Baginda. Rang undang-undang secara rasminya menjadi undang-undang selepas diperkenankan oleh Yang di-Pertuan Agong. Semua undang-undang perlu diwartakan kepada masyarakat umum sebelum berkuatkuasa dalam Persekutuan.Undang-undang akan dikuatkuasakan apabila diwartakan. Namun begitu, tarikh penguatkuasaannya ditentukan oleh undang-undang itu sendiri. Proses yang dilaksanakan ini membuktikan bahawa sesuatu rang undang-undang perlu dibahas secara terperinci supaya ia dapat dikuatkuasakan dengan adil dan saksama.